Aproape 2.500 de cadre medicale s-au infectat cu SARS-CoV-2 de la începutul anului, anunță CNCAV.
Aproape 2.500 de cadre medicale au făcut COVID-19 de la începutul anului. 81,3% dintre acestea nu erau vaccinate. Până în 12 aprilie, din totalul personalului medico-social s-au vaccinat 291.812 persoane cu doza I și 261.435 cu doza II.
De la începutul anului până în prezent, un număr de 2.481 de cazuri de COVID-19 au fost înregistrate la personal medical, transmit reprezentanții Comitetului Național de Coordonare a Activității privind Vaccinare (CNCAV), potrivit cărora 81,3% dintre aceste cazuri nu erau vaccinate.Potrivit statisticii CNCAV, până în 12 aprilie, din totalul personalului medico-social s-au vaccinat 291.812 persoane cu doza I și 261.435 cu doza II. Practic, 89,8% au primit și doza a-II-a, până la acest moment."Evoluția infecției cu SARS-CoV-2 indică o scădere semnificativă a mediei săptămânale a cazurilor confirmate, de la aproximativ 70 de cazuri/zi, anterior debutului campaniei de vaccinare, la sub 20 de cazuri/zi (-71%)", transmite CNCAV, sâmbătă.Astfel, de la începutul anului până în 11 aprilie au fost raportate 2.481 de cazuri confirmate la personalul sanitar. Dintre acestea, 81,3% nu primiseră încă nicio doză de vaccin, 11,7% sunt cazuri confirmate în primele 20 de zile după prima doză de vaccin, iar 0,5% dintre cadrele medicale confirmate s-au îmbolnăvit la mai mult de 20 de zile după prima doză de vaccin. Totodată, 1,8% dintre cazuri au fost confirmate în primele 20 de zile după a doua doză de vaccin, iar 4,6% au fost confirmate la mai mult de 20 de zile după a doua doza de vaccin.Concluzia CNCAV este că aceste date certifică importanța și necesitatea vaccinării pentru prevenirea COVID-19.